ให้ค่าลดหย่อน SSF อีกเท่าตัว
นายอุตตม สาวนายก รมว.คลัง กล่าวว่าที่ประชุม ครม.ยังเห็นชอบมาตรการบรรเทาภาระค่าน้ำ-ค่าไฟฟ้ารัฐวิสาหกิจ กระทรวงเจ้าสังกัด และหน่วยงานกำกับ โดยให้พิจารณาแนวทางการลด-เลื่อนการจ่ายค่าน้ำ-ค่าไฟ เช่น 1.คืนค่าประกันการใช้ไฟบางส่วน ลดเงินสมทบเข้ากองทุนประกันสังคมของนายจ้างและลูกจ้างจากอัตรา 5% เป็น 0.1% ของค่าจ้าง 3 เดือน 2.บรรเทาภาระค่าธรรมเนียม ค่าเช่า ค่าตอบแทนในการให้บริการของส่วนราชการ และรัฐวิสาหกิจส่วนราชการ และรัฐวิสาหกิจ 3.ลดหรือชะลอหรือเลื่อนการเก็บค่าธรรมเนียม ค่าเช่าราชพัสดุ ค่าตอบแทนในการให้บริการ หรือค่าใช้จ่ายอื่นบรรเทาภาระให้แก่ผู้ประกอบการ 4.เพิ่มประสิทธิภาพการใช้จ่ายเงินงบประมาณปี 63 ให้เร็วขึ้น รวมถึงให้หน่วยงานเร่งด่าเนินการเบิกจ่ายเงินงบลงทุนที่เป็นการจัดหาพัสดุที่มีวงเงินต่อรายการไม่เกิน 2 ล้านบาทให้แล้วเสร็จภายในเดือน พ.ค.63นอกจากนี้ ยังมีมาตรการเพิ่มเติมอีก 2 เรื่องคือ การสร้างความเชื่อมั่นในระบบตลาดทุน โดยให้ประชาชนทั่ว ไปหักลดหย่อนค่าซื้อหน่วยลงทุนในกองทุนรวมเพื่อการออม (Super Savings Fund หรือ SSF) ที่มีนโยบายการลงทุนในหลักทรัพย์ที่ จดทะเบียนในตลาดหลักทรัพย์ไม่น้อยกว่า 65% ของมูลค่าทรัพย์สินสุทธิได้ตามที่จ่ายจริงได้อีก 200000 บาท จากเดิมไม่เกิน 200000 บาท รวมเป็นไม่เกิน 400000 บาท โดยต้องซื้อระหว่างวันที่ 1 เม.ย.ถึงวันที่ 30 มิ.ย.63ด้านนาย ลวรรณ แสงสนิท ผู้อำนวยการสำนักงานเศรษฐกิจการคลัง (สศค.) กล่าวว่า มาตรการชุดที่ 1 ที่ ครม. เห็นชอบในครั้งนี้ มั่นใจว่า จะสามารถบรรเทาความเดือดร้อนของผู้ประกอบการและประชาชนที่ได้รับผลกระทบจากไวรัสโควิด-19 ได้อย่างแน่นอน โดยประเมินว่า จะมีเงินเข้าสู่ระบบ 400000 ล้านบาท ซึ่งจำนวนนี้ มีทั้งมาตรการทางด้านการเงิน มาตรการทางด้านภาษี และมาตรการอื่นๆ ที่มาจากหน่วยงานที่เกี่ยวข้อง โดยประเมินว่าเศรษฐกิจไทยในปีนี้ น่าจะขยายตัวเป็นบวกไม่มีติดลบอย่างแน่นอน เนื่องจากมาตรการทั้งหมดเป็นเรื่องของการบรรเทาความเดือนร้อน หรือแก้ไขปัญหาเฉพาะหน้าระยะสั้น 2-3 เดือน ไม่ใช่มาตรการกระตุ้นเศรษฐกิจแต่อย่างใด ซึ่งหลังจากนี้ ไป สศค. ประเมินสถานการณ์ของไวรัสโควิด-19 อย่างต่อเนื่องทุกวันอยู่แล้ว ส่วนเรื่องราคาน้ำมันในตลาดโลกที่ปรับตัวลดลงในช่วงนี้ น่าจะส่งผลดีต่อเศรษฐกิจ เพราะราคาน้ำมันที่ถูกลง ดีกว่าราคาน้ำมันแพงอย่างแน่นอน.
ครม.ยังเห็นชอบมาตรการบรรเทาภาระค่าน้ำ-ค่าไฟฟ้ารัฐวิสาหกิจ กระทรวงเจ้าสังกัด และหน่วยงานกำกับ โดยให้พิจารณาแนวทางการลด-เลื่อนการจ่ายค่าน้ำ-ค่าไฟ
มติ ครม.,กองทุนรวมเพื่อการออม,กองทุน SSF,ผลกระทบโควิด-19,ลดค่าน้ำค่าไฟ,ลดค่าไฟ,ข่าววันนี้